PMIndiaData/PMIndiaSum huggingface dataset:
வாராணாசி அருகே ராஜ்காட் பாலத்தில் ஏற்பட்ட கூட்டநெரிசலில் உயிரிழந்தவர்களுக்கு பிரதமர் இரங்கல்

உத்தரபிரதேசம், வாராணாசி மற்றும் சண்டவுளி இடையேயான ராஜ்காட் பாலத்தில் 15.05.2016 அன்று ஏற்பட்ட கூட்டநெரிசலின்போது உயிரிழந்தவர்கள் மற்றும் காயமடைந்தவர்களுக்கு பிரதமர் திரு.நரேந்திர மோடி இரங்கல் தெரிவித்துள்ளார். “வாராணாசியில் ஏற்பட்ட கூட்டநெரிசலில் உயிரிழந்தர்களை எண்ணி ஆழ்ந்த சோகத்தில் உள்ளேன். உயிரிழந்த குடும்பங்களுக்கு அனுதாபாங்கள். காயமடைந்தவர்களுக்கு எனது பிரார்த்தனைகள். வாராணாசியில் ஏற்பட்ட கூட்டநெரிசலால் பாதிக்கப்பட்டவர்களுக்கு அனைத்து உதவிகளையும் வழங்கிட அலுவலர்களிடம் நான் பேசியுள்ளேன்”, என பிரதமர் தெரிவித்துள்ளார். பிரதம மந்திரியின் தேசிய நிவாரண நிதியிலிருந்து, உயிரிழந்தவர்களின் வாரிசுகளுக்கு தலா ரூ.2/- லட்சமும், காயமடைந்த நபர்களுக்கு ரூ.50,000/- வழங்கவும் பிரதமர் உத்தரவிட்டுள்ளார்.
இந்தியா – ஐக்கிய அரபு அமீரகம் இடையே கல்வித்துறை ஒத்துழைப்புக்கான புரிந்துணர்வு ஒப்பந்தத்தில் கையெழுத்திட மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையிலான மத்திய அமைச்சரவை, கல்வித்துறை ஒத்துழைப்பில், இந்திய அரசின் கல்வி அமைச்சகம், ஐக்கிய அரபு அரசின் கல்வி அமைச்சகம் இடையே புரிந்துணர்வு ஒப்பந்தத்தில் கையெழுத்திட ஒப்புதல் வழங்கியுள்ளது. கல்வியில், இந்தியா, ஐக்கிய அரபு அமீரகமிடையே தற்போதுள்ள ஒத்துழைப்பை மேலும் வலுப்படுத்துவது, இந்திய அரசின் ஈடுபாட்டை விரிவுப்படுத்துவதே புரிந்துணர்வு ஒப்பந்தத்தின் நோக்கமாகும். கல்வித்துறையில் ஐக்கிய அரபு அமீரகத்துடன் 2015-ல் கையெழுத்திடப்பட்ட புரிந்துணர்வு ஒப்பந்தம் 2018-ஆம் ஆண்டில் காலாவதியானது. தொடர்ந்து, 2019-ல், இருநாடுகளிடையே புதிய புரிந்துணர்வு ஒப்பந்தத்தில் கையெழுத்திட முன்மொழியப்பட்டது. இந்த புதிய புரிந்துணர்வு ஒப்பந்தம், இந்திய கல்வித்துறையில், தேசிய கல்விக் கொள்கை 2020 மூலம் கொண்டு வரப்பட்டுள்ள மாற்றங்களை உள்ளடக்கியது. இந்த புரிந்துணர்வு ஒப்பந்தம், தகவல் பரிமாற்றம், தொழில் நுட்பம், தொழில் கல்வி மற்றும் பயிற்சி, ஆசிரியர்களுக்கான திறன் மேம்பாடு, இருநாட்டு உயர் கல்வி நிறுவனங்களிடையே, கூட்டு மற்றும் இரட்டைப் பட்டப் படிப்பை வழங்குவது உள்ளிட்ட திட்டங்களுக்கான ஒத்துழைப்பை மேம்படுத்துவதை நோக்கமாக கொண்டுள்ளது. இந்த புதிய புரிந்துணர்வு ஒப்பந்தம் கல்வி ஒத்துழைப்பை அதிகரித்து, இந்தியா, ஐக்கிய அரபு அமீரகத்துக்கிடையே கல்விக்கான இயக்கத்தை அதிகரிக்கும். இந்த பரஸ்பர தகுதிகளை அங்கீகரிக்கும் வகையில் தகவல் பரிமாற்றத்தை எளிமையாக்கும். இந்த புரிந்துணர்வு ஒப்பந்தம் கையெழுத்திடப்பட்ட நாளிலிருந்து 5 ஆண்டுகளுக்கு செல்லுபடியாகும் மற்றும் இருதரப்பினரின் ஒப்புதலுடன் தானாகவே புதுப்பிக்கப்படும். இந்த புதிய புரிந்துணர்வு ஒப்பந்தம் 2015-ல் ஐக்கிய அரபு அமீரகத்துடன் கையெழுத்திட்ட முந்தைய புரிந்துணர்வு ஒப்பந்தத்தை செல்லாததாக்கும். பின்னர் அது செயல்படாது.
மன உறுதியுடன் விளையாடிய பெண்கள் ஹாக்கி அணி சிறப்பான திறனை வெளிப்படுத்தியது: பிரதமர்

இன்றும் இதர போட்டிகளிலும் மன உறுதியுடன் விளையாடிய நமது பெண்கள் ஹாக்கி அணி டோக்கியோ ஒலிம்பிக் 2020-ல் சிறப்பான திறனை வெளிப்படுத்தியது என்று பிரதமர் திரு நரேந்திர மோடி கூறினார். அணி குறித்து தாம் பெருமைப்படுவதாகக் கூறிய பிரதமர், எதிர்வரும் போட்டிக்கும் வருங்கால முயற்சிகளுக்கும் அணிக்கு மனமார்ந்த வாழ்த்துகளை தெரிவித்தார். இது குறித்து தமது டிவிட்டர் பக்கத்தில் பதிவிட்டுள்ள பிரதமர், “டோக்கியோ2020 குறித்து நாம் நினைவில் வைத்துக்கொள்ளப் போகும் விஷயங்களில் ஒன்றாக நமது ஹாக்கி அணிகளின் சிறப்பான விளையாட்டு இருக்கும். இன்றும் இதர போட்டிகளிலும் மன உறுதியுடன் விளையாடிய நமது பெண்கள் ஹாக்கி அணி, சிறப்பான திறனை வெளிப்படுத்தியது. அணி குறித்து பெருமைப்படுகிறேன். எதிர்வரும் போட்டிக்கும் வருங்கால முயற்சிகளுக்கும் மனமார்ந்த வாழ்த்துகள்,” என்று கூறியுள்ளார். —–
ஈஸ்டர் பண்டிகையை முன்னிட்டு நாட்டு மக்களுக்கு பிரதமர் வாழ்த்து

ஈஸ்டர் பண்டிகையை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்துகளைத் தெரிவித்துள்ளார். “ஈஸ்டர் திருநாள் வாழ்த்துகள்! தேவன் இயேசுவின் புனிதமான எண்ணங்கள் பல லட்சம் மக்களுக்கு எழுச்சி அளிக்கின்றன. தீயவற்றில் இருந்து நமது சமூகத்தை விடுவிக்கவும், ஏழை எளியவர்களிடம் கருணையுடன் இருக்கவும் அவர் வலியுறுத்தினார். இந்தப் புனித நாள் அமைதி மற்றும் ஒற்றுமை உணர்வை மேம்படுத்தட்டும்.”, என்று பிரதமர் தெரிவித்துள்ளார்.
உத்தராகண்ட் தினம் – பிரதமர் வாழ்த்து

உத்தராகண்ட் தினத்தை முன்னிட்டு பிரதமர் திரு. நரேந்திர மோடி உத்தராகண்ட் மக்களுக்கு வாழ்த்து தெரிவித்துள்ளார். “विकास के पथ पर अग्रसर उत्तराखंड के निवासियों को राज्य के स्थापना दिवस की हार्दिक शुभकामनाएं। உத்தராகண்ட் தினத்தில், அம்மாநில மக்களுக்கு எனது வாழ்த்துகள்” என்று பிரதமர் கூறியுள்ளார்.
பிற நாடுகளின் தேர்தல் மேலாண்மை அமைப்புகள்/சர்வதேச முகமைகளுடன் இந்திய தேர்தல் ஆணையம் புரிந்துணர்வு ஒப்பந்தம் மேற்கொள்ள மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், தேர்தல் மேலாண்மை மற்றும் நிர்வாகத்தில் ஒத்துழைப்புக்காக பிற நாடுகளின் தேர்தல் மேலாண்மை அமைப்புகள்/சர்வதேச முகமைகளுடன் புரிந்துணர்வு ஒப்பந்தங்களை மேற்கொள்ளும் இந்திய தேர்தல் ஆணையத்தின் பரிந்துரைக்கு ஒப்புதல் அளிக்கப்பட்டது. இதன்படி, கீழ்க்காணும் அமைப்புகளுடன் ஒப்பந்தங்கள் மேற்கொள்ளப்படும்: 1. ஈக்வடார் தேசிய தேர்தல் கவுன்சில் 2. அல்பேனியா மத்திய தேர்தல் ஆணையம் 3. பூடான் தேர்தல் ஆணையம் 4. ஆப்கானிஸ்தானின் சுதந்திரமான தேர்தல் ஆணையம் 5. கினியாவின் தேசிய சுதந்திரமான தேர்தல் ஆணையம் 6. மியான்மர் மத்திய தேர்தல் ஆணையம் 7. ஜனநாயகம் மற்றும் தேர்தல் மேலாண்மைக்கான இந்திய சர்வதேச கல்வி நிறுவனம் (IIIDEM), ஜனநாயகம் மற்றும் தேர்தல் உதவிக்கான சர்வதேச கல்வி நிறுவனம் (International IDEA). இந்தப் புரிந்துணர்வு ஒப்பந்தங்களில் நிலையான கூறுகள்/வகைகள் இடம்பெற்றிருக்கும். இவை, தேர்தல் நடவடிக்கைகளில் அமைப்பு மற்றும் தொழில்நுட்ப மேம்பாட்டுத் துறைகளில் அனுபவங்கள் மற்றும் அறிவை பகிர்ந்துகொள்வதில் ஒத்துழைப்பை ஊக்குவித்தல்; தகவல் பரிமாற்றம், நிறுவன அமைப்பை வலுப்படுத்துவது மற்றும் திறனை வளர்ப்பது, பணியாளர்களுக்கு பயிற்சி அளிப்பது, அடிக்கடி ஆலோசனைக் கூட்டங்களை நடத்துவது ஆகியவற்றுக்கு வழிவகை செய்யும். இந்த புரிந்துணர்வு ஒப்பந்தங்கள், மேற்குறிப்பிட்ட தேர்தல் மேலாண்மை அமைப்புகளின் தொழில்நுட்ப உதவி/திறன் ஆதரவை நோக்கமாகக் கொண்டு, இருதரப்பு ஒத்துழைப்பை ஊக்குவிக்கும். பின்னணி: உலகம் முழுவதும் தேர்தல் விவகாரங்கள் மற்றும் தேர்தல் நடவடிக்கைகளில் ஒத்துழைப்பை ஊக்குவிக்கும் பணிகளில் தேர்தல் ஆணையம் பங்கேற்றுள்ளது. இதற்காக சில வெளிநாடுகள் மற்றும் அமைப்புகளுடன் அந்தந்த நாடுகளுடன் புரிந்துணர்வு ஒப்பந்தம் என்ற வழிமுறையை பின்பற்றி வருகிறது. அரசியல்சாசன அமைப்பான தேர்தல் ஆணையம், உலகின் மிகப்பெரும் தேர்தலை நடத்தி வருகிறது. பல்வேறுபட்ட சமூக-அரசியல் மற்றும் பொருளாதார பின்னணியுடன் 85 கோடி வாக்காளர்களைக் கொண்ட நாட்டில், நேர்மையான மற்றும் வெளிப்படையான தேர்தலை நடத்த வேண்டியது தேர்தல் ஆணையத்தின் பொறுப்பு. அண்மை ஆண்டுகளாக, தேர்தல் ஆணையத்தின் பணிகள் மூலம், அரசியல் விவகாரங்களில் பொதுமக்களின் பங்களிப்பு அதிகரிப்பது உறுதிப்படுத்தப்பட்டுள்ளது. உலகில் மிகப்பெரும் ஜனநாயக நாடாக, இந்தியா இன்று கருதப்படுகிறது. இந்தியாவில் ஜனநாயகத்தின் வெற்றி, உலகம் முழுவதையும் சேர்ந்த பெரும்பான்மையான ஒவ்வொரு அரசியல் அமைப்பையும் கவர்ந்து இழுத்துள்ளது.
குஜராத் மாநிலம் புஜ்ஜில்  பல்வேறு திட்டங்களின் அடிக்கல் நாட்டு மற்றும் துவக்க விழாவில் பிரதமர் உரையின் தமிழாக்கம்

புகழ்பெற்ற முதலமைச்சர் திரு பூபேந்திர பாய் பட்டேல் அவர்களே, எனது நாடாளுமன்ற சகாவும், குஜராத் மாநில பிஜேபி தலைவருமான திரு சி. ஆர். பாட்டில் அவர்களே, நாடாளுமன்ற உறுப்பினர்களே, குஜராத் அரசின் அமைச்சர்களே, சட்டமன்ற உறுப்பினர்களே, சகோதர, சகோதரிகளே! இன்று மிகுந்த உணர்ச்சிபூர்வமாக உள்ளேன். புஜ் பகுதியில் ஸ்மிருதி வன நினைவகம் மற்றும் அஞ்ஜாரில் வீர் பால் சமாரக் ஆகியவை குஜராத்தும் ஒட்டுமொத்த தேசமும் கட்ச் பகுதியின் வலியைப் பகிர்ந்து கொள்வதற்கான அடையாளங்களாகும். அவற்றின் கட்டமைப்பிற்கு பின்னணியில் உள்ள வியர்வை மற்றும் கடின உழைப்பை அவை நினைவூட்டுவதுடன், ஏராளமான குடும்பங்களின் கண்ணீர் துளிகளையும் நினைவூட்டுகின்றன. அஞ்ஜாரில் குழந்தைகள் நினைவகம் அமைக்க வேண்டும் என்று இந்த பகுதியைச் சேர்ந்த குழந்தைகளின் குடும்ப உறுப்பினர்கள் தெரிவித்திருந்ததை நினைவுகூர்கிறேன். கர சேவை வாயிலாக இதனை நிறைவேற்றுவோம் என்று அப்போது நாம் அனைவரும் முடிவு செய்திருந்தோம். தங்களது அன்பிற்குரியவர்களையும் குழந்தைகளையும் இழந்தோருக்காக மிகுந்த கனத்த இதயத்துடன் இன்று அந்த நினைவகங்களை அர்ப்பணிக்கிறேன். சகோதர, சகோதரிகளே, இரண்டு தசாப்தங்களுக்கு முன்பு கட்ச் பகுதி எவ்வாறு பாதிக்கப்பட்டிருந்தது என்பதையும், அதன் பிறகு அந்தப் பகுதி எவ்வாறு உறுதியுடன் மீண்டது என்பதையும் ஸ்மிருதி வனம் பிரதிபலிக்கிறது. அமெரிக்காவில் நடைபெற்ற தீவிரவாத தாக்குதல்களுக்கு பிறகு அங்கு அமைக்கப்பட்ட நினைவகம், அதேபோல ஹிரோஷிமா அணுகுண்டு வீச்சுக்கு பிறகு ஜப்பானில் உருவாக்கப்பட்ட அருங்காட்சியகம் உள்ளிட்ட உலகின் தலைசிறந்த நினைவகங்களுக்கு நிகராக ஸ்மிருதி வனம் அமைந்துள்ளது என்பதை மிகுந்த பணிவுடன் நாட்டு மக்களுக்குத் தெரிவித்துக் கொள்ள விரும்புகிறேன். இயற்கை, பூமி, வாழ்க்கை குறித்த முழு தகவல்களையும் இது வழங்குகிறது. பூமி மற்றும் இயற்கையின் குணங்களை பள்ளி மாணவர்கள் புரிந்து கொள்ளும் வகையில், கல்வி சுற்றுலாவிற்கு மாணவ, மாணவிகளை இங்கு அழைத்து வருவதை கட்ச் கல்வித்துறை உறுதி செய்ய வேண்டும் என்று வலியுறுத்தி கேட்டுக்கொள்கிறேன். இந்த ஸ்மிருதி வனம், உலகின் சிறந்த சுற்றுலா பகுதிகளுள் முக்கியமானதாகும். அதனை பராமரிக்கும் பொறுப்பு கட்ச் பகுதியின் நமது சகோதர, சகோதரிகளின் வசம் உள்ளது. இப்பகுதி முழுவதையும் அடர்ந்த காடாக, பசுமையானதாக மாற்ற வேண்டும். இதற்கு ஆக்கபூர்வமான பங்களிப்பும், தொடர் ஒத்துழைப்பும் அவசியம். உங்கள் அனைவருக்கும் மீண்டும் ஒருமுறை மனமார்ந்த வாழ்த்துக்களைத் தெரிவித்துக் கொள்கிறேன். மிக்க நன்றி! பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்
ஜெர்மன் பிரதமர் ஏஞ்சலா மெர்க்கலுடன், பிரதமர் தொலைப்பேசியில் பேச்சு

ஜெர்மன் பிரதமர் டாக்டர் ஏஞ்சலா மெர்கல்லுடன், பிரதமர் திரு நரேந்திர மோடி இன்று தொலைப்பேசியில் பேசினார். ஆப்கானிஸ்தானின் தற்போதைய பாதுகாப்பு நிலவரம் மற்றும் பிராந்திய அளவில், உலகளவில் இதன் தாக்கங்கள் குறித்தும் இரு தலைவர்களும் விவாதித்தனர். ஆப்கானிஸ்தானில் சிக்கியுள்ள வெளிநாட்டினரை, சொந்த நாடுகளுக்கு திருப்பி அனுப்புவதில் உடனடி முன்னுரிமை அளிப்பதுடன், அமைதி மற்றும் பாதுகாப்பை பராமரிப்பதன் முக்கியத்துவத்தையும் அவர்கள் வலியுறுத்தினர். கொவிட்-19 தடுப்பூசியில் ஒத்துழைப்பு, பருவநிலை மாற்றம், எரிசக்தி துறையில் ஒத்துழைப்பு மேம்பாடு, வர்த்தக மற்றும் பொருளாதார உறவுகளை வளர்ப்பது உட்பட இரு தரப்பு கொள்கை விஷயங்கள் குறித்தும் இரு தலைவர்களும் விவாதித்தனர். நடைபெறவுள்ள பருவநிலை மாற்றம் குறித்த ‘காப்-26’ (COP-26) கூட்டம், ஐ.நா பாதுகாப்பு கவுன்சிலில் கடல்சார் பாதுகாப்பு குறித்த பேச்சுவார்த்தையை ஊக்குவிப்பதில் இந்தியாவின் முயற்சி போன்ற பல தரப்பு விஷயங்கள் குறித்தும் அவர்கள் கருத்துக்களை பரிமாறிக் கொண்டனர். இந்தோ-பசிபிக் பிராந்தியத்தில் அனைத்தும் உள்ளடக்கிய ஒத்துழைப்பை ஊக்குவிப்பதில், இரு தரப்புக்கும் இடையிலான முன்னோக்குகளின் பொதுவான தன்மையை அவர்கள் வலியுறுத்தினர்.
கடற்படை தினம் – கடற்படை வீரர்களுக்கு பிரதமர் வாழ்த்து

கடற்படை தினத்தை முன்னிட்டு கடற்படை வீரர்களுக்கு பிரதமர் திரு. நரேந்திர மோடி தனது வாழ்த்துகளை கூறியுள்ளார். அவர் தனது வாழ்த்து செய்தியில் கூறியதாவது: நமது நாட்டைக் காப்பாற்ற வேண்டிய தருணம் ஏற்பட்டபோதெல்லாம் வலிமையுடனும் வீரத்துடனும் செயல்பட்ட கடற்படையை இந்தியா எப்போதும் பெருமையாக கருதுகிறது. கடற்படை வீரர்களுக்கு எனது கடற்படை தின வாழ்த்துகள் என்று பிரதமர் குறிப்பிட்டுள்ளார்.
இந்தியாவிற்கும் வியட்நாமிற்கும் இடையே தகவல் தொழில்நுட்பத்துறையில் ஒத்துழைப்பு குறித்த புரிந்துணர்வு ஒப்பந்தம் ஒன்றை உருவாக்க மத்திய அமைச்சரவை ஒப்புதல்

பிரதமர் திரு. நரேந்திர மோடி அவர்கள் தலைமையில் கூடிய மத்திய அமைச்சரவை இந்தியாவிற்கும் வியட்நாமிற்கும் இடையே தகவல்-தொழில்நுட்பத் துறையில் ஒத்துழைப்பிற்கான புரிந்துணர்வு ஒப்பந்தத்திற்கான தனது ஒப்புதலை வழங்கியது. இந்த இரு நாடுகளின் சட்டங்கள், ஒழுங்குமுறைகள் ஆகியவற்றுக்கு உகந்த வகையில் தகவல்-தொழில்நுட்பத் துறையில் சமத்துவம், பரஸ்பர நலன்கள் ஆகியவற்றின் அடிப்படையில் நீண்ட காலஅளவிற்கான, நீடித்த வகையிலான ஒத்துழைப்பை உருவாக்குவதை இந்தப் புரிந்துணர்வு ஒப்பந்தம் நோக்கமாகக் கொண்டதாகும். இதைச் செயல்படுத்துவதன் மூலம் தகவல்-தொழில்நுட்பம், மனித வள மேம்பாடு ஆகிய துறைகளில் திறன்களை வளர்ப்பது, நிறுவன ரீதியாக வளர்ச்சி ஆகியவற்றின் மூலம் தகவல்-தொழில்நுட்பத் துறையில் குறிப்பிடத்தக்க வகையில் பரஸ்பர நலன்களுக்கு வழிவகுக்கும். இந்தப் புரிந்துணர்வு ஒப்பந்தம் ஐந்தாண்டுகளுக்கு நடைமுறையில் இருக்கும். இந்தியாவிற்கும் வியட்நாமிற்கும் இடையே எழுத்து பூர்வமான ஒப்புதலின் மூலம் இந்த ஒப்பந்தத்தை நீட்டித்துக் கொள்ள முடியும். இந்த இரு நாடுகளின் பிரதிநிதிகளுடன் தகவல்-தொழில்நுட்பத்திற்கான கூட்டுச் செயலாக்கக் குழு ஒன்றை உருவாக்குவதன் மூலம் இது செயல்படுத்தப்படும்.
கட்டமைப்பு வசதிகளின் வளர்ச்சிப் பணிகளை பிரதமர் ஆய்வு செய்தார்

டிஜிட்டல் கட்டமைப்பு, கிராமப்புற கட்டமைப்பு மற்றும் தொலைத்தொடர்பு போன்ற பிரிவுகளில் ஏற்பட்டுள்ள வளர்ச்சி குறித்து பிரதமர் திரு. நரேந்திர மோடி திங்கட்கிழமை அன்று ஆய்வு செய்தார். சுதந்திரத் தினத்தன்று ஆயிரம் நாட்களில் மின் இணைப்பு இல்லாத எல்லா கிராமங்களுக்கும் மின் இணைப்பு அளிக்கப்படும் என்ற தனது உறுதிமொழி குறித்து மேற்கொள்ளப்பட்ட நடவடிக்கைகள் என்ன என்பது பற்றி அப்போது பிரதமர் அதிகாரிகளிடம் கேட்டறிந்தார். இது சம்பந்தமான துறைகள் அனைத்தும் இந்த இலக்கை அடைய தேவையான வளர்ச்சிப் பணிகளை கண்காணிக்க வேண்டும் என்று பிரதமர் ஆணையிட்டார். நாட்டின் அலைபேசி தொடர்பு குறித்த தற்போதைய நிலையும் அவருக்கு கூறப்பட்டது. ரயில்வே மற்றும் தொலைத்தொடர்பு கட்டமைப்பு போன்ற தற்போதைய வசதிகளை பயன்படுத்தி, தொலைதூர கிராமங்களுக்கும், தொடர்புகள் அற்ற பகுதிகளுக்கும் அலைபேசி தொடர்பு வசதிகளை அளிக்க வேண்டும் என்று கேட்டுக் கொண்டார். டிஜிட்டல் கட்டமைப்பு வசதிகளின் இலக்குகள் டிஜிட்டல் இந்தியா திட்டத்தின் வசதிகளோடு ஒன்றிணைக்கப்பட வேண்டும் என்று அவர் வலியுறுத்தினார். அலைபேசியில் பேசிக்கொண்டிருக்கும்போதே இணைப்பு தானாக துண்டிக்கப்படுவது குறித்து பிரதமர் ஆழ்ந்த கவலை தெரிவித்தார். இதனை தவிர்க்க என்ன நடவடிக்கைகள் எடுக்கப்பட்டுள்ளன என்று அதிகாரிகளை அவர் கேட்டறிந்தார். இந்தப் பிரச்சினை சாதாரண மக்களை நேரடியாக பாதிப்பதாக பிரதமர் அப்போது குறிப்பிட்டார். அலைபேசியில் பேசும்போது ஏற்படும் பிரச்சினைகள் இணையதளத்தை பயன்படுத்தும் போதும் ஏற்படாமல் உறுதி செய்ய வேண்டும் என்றும் கேட்டுக் கொண்டார். சூரியஒளியின் மூலம் கிடைக்கும் மின்சாரம் பற்றி குறிப்பாக, ரயில் நிலையங்கள் மற்றும் விமான நிலையங்களில் மேற்கொள்ளப்பட்ட திட்டங்களின் முன்னேற்றம் பற்றி பிரதமர் ஆய்வு நடத்தினார். ரயில்வே பல்கலைக்கழகம் அமைப்பது பற்றிய பணிகள் துரிதப்படுத்தப்பட வேண்டும் என்றும் அவர் கூறினார். நேப்பாள், பூட்டான், வங்காளதேசம் ஆகிய மூன்று நாடுகளையும் இணைக்கும் சாலை இணைப்பிற்கு முக்கியத்துவம் தரப்பட வேண்டும் என்றும் பிரதமர் அப்போது வலியுறுத்தினார். கட்டமைப்பு வசதிகளை உருவாக்குவதற்காக தேவையான நிதி ஒதுக்கப்பட்டுள்ளது என்று கூறிய பிரதமர், இப்பிரிவை கவனிக்கும் அமைச்சகங்கள் இந்த நிதியை சரியான முறையில் பயன்படுத்தி பணிகள் விரைவாக முடிக்கப்பட வேண்டும் என்றும் அவர் கேட்டுக் கொண்டார். நித்தி ஆயோக்கின் துணைத் தலைவர் திரு. அரவிந்த் பனகாரியா, பிரதமர் அலுவலகம், நித்தி ஆயோக் அலுவலகம் மற்றும் அமைச்சகங்களின் உயர் அதிகாரிகள் இதில் கலந்து கொண்டனர்.
நாடெங்கும் பல்வேறு பண்டிகைகளை முன்னிட்டு நாட்டு மக்களுக்கு பிரதமர் வாழ்த்து

நாடெங்கும் பல்வேறு பண்டிகைகளை முன்னிட்டு நாட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். ‘அனைவருக்கும் பைசாகி வாழ்த்துகள். இந்த பண்டிளை அனைவர் வாழ்விலும் மகிழ்ச்சியை கொண்டு வரட்டும். நாட்டிற்கு உணவளிக்க தொடர்ந்து பாடுபட்டு கடினமாக உழைக்கும் விவசாயிகளுக்கு நாம் நன்றியை தெரிவித்துள்கொள்கிறோம். இந்தியாவின் பன்முகத்தன்மை குறித்து பெருமை கொள்கிறது. நாடெங்கும் மக்கள் பல்வேறு பண்டிகைகளைக் கொண்டாடி வருக்ன்றனர். இந்த சிறப்பான தருணங்களுக்காக அனைவருக்கும் வாழ்த்துகள். தமிழ் புத்தாண்டை முன்னிட்டு தமிழர்கள் அனைவருக்கும் வாழ்த்துகள். வரும் ஆண்டில் தமிழர்கள் விருப்பங்களும் விழைவுகள் அனைத்தும் ஈடேற வேண்டுகிறேன். വിഷു ആശംസകള്‍ ! പുതുവര്‍ഷംപുതിയ പ്രതീക്ഷകളും, കൂടുതല്‍ സമൃദ്ധിയും, നല്ല ആരോഗ്യവും കൊണ്ടുവരട്ടെ. மகிழ்ச்சி நிறைந்த விஷு வாழ்த்துகள்!. இந்த புத்தாண்டு புதிய நம்பிக்கைகளையும், கூடுதல் வளத்தையும் நல்ல ஆரோக்கியத்தையும் வழங்கட்டும். প্রত্যেক বাঙালীকে পয়লা বৈশাখের শুভেচ্ছা। এই নববর্ষ যেন প্রত্যেকের জীবনেশান্তি, সমৃদ্ধি ও সুখ নিয়ে আসে। শুভ নববর্ষ! வங்காளிகளுக்கு பொய்லாபோய்ஷாக்கை முன்னிட்டு வாழ்த்துகள். இந்த புத்தாண்டு அமைதி, வளமை மற்றும் மகிழ்ச்சியை அனைவர் வாழ்விலும் வழங்கட்டும். ஷுபோநோபோபர்ஷோ ! মোৰ অসমীয়া ভাই-ভনী সকললৈ বহাগ বিহুৰ শুভেচ্ছা যাঁচিছো।শক্তি আৰু উৎসাহৰ বৈশিষ্টৰে পৰিপূৰ্ণ এই উৎসৱে আমাৰ সমাজলৈ সুখ আৰু সুস্বাস্থ্য কঢ়িয়াই আনক। அசாம் சகோதர சகோதரிகளுக்கு போஹாக்பிஹூ வாழ்த்துகள். சக்தி மற்றும் உற்சாகம் நிறைந்தது இந்த பண்டிகை, சமுதாயத்தில் அனைவர் வாழ்விலும் மகிழ்ச்சி மற்றும் நல் ஆரோக்கியத்தை வழங்கட்டும். ବିଶ୍ଵର କୋଣ ଅନୁକୋଣରେ ରହୁଥିବା ମୋର ସମସ୍ତ ଓଡିଆ ବନ୍ଧୁ, ଭାଇ, ଭଉଣୀମାନଙ୍କୁ ମହାବିଷୁବ ସଂକ୍ରାନ୍ତିର ଅଭିନନ୍ଦନ ! ନୂତନବର୍ଷ ଭଲ ଓ ସୁଖରେ କଟୁ । ସମୃଦ୍ଧ ଓଡିଆ ସଂସ୍କୃତିକୁ ନେଇ ଆମେ ବିଶେଷଭାବେ ଗୌରବାନ୍ଵିତ உலகெங்கும் உள்ள அனைத்து ஒடியா நண்பர்களுக்கும் மகாவிஷுபசங்கராந்தியை முன்னிட்டு வாழ்த்துகள்!. வரும் ஆண்டு அற்புதமான ஆண்டாக அமையட்டும். வளமான ஒடியா கலாசாரத்திற்கு நாம் ஆழ்ந்த பெருமை கொள்கிறோம்.” என்று பிரதர் பல்வேறு டுவீட்டுகள் மூலம் வாழ்த்து தெரிவித்துள்ளார்.
ஒடிஷா மாநிலம் ஜர்சுகுடா விமான நிலையத்தை “வீர் சுரேந்திர சாய் விமான நிலையம், ஜர்சுகுடா” என்று பெயர் மாற்றம் செய்ய மத்திய அமைச்சரவை ஒப்புதல்

ஒடிஷா மாநிலம் ஜர்சுகுடா விமான நிலையத்தை “வீர் சுரேந்திர சாய் விமான நிலையம், ஜர்சுகுடா” என்று பெயர் மாற்றம் செய்ய பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. வீர் சுரேந்திர சாய் ஒடிஷாவைச் சேர்ந்த பிரபல விடுதலை போராட்ட வீரர். ஜர்சுகுடா விமான நிலையத்திற்கு இவரது பெயரை சூட்டுவது அவருக்கு செலுத்தும் தகுந்த அஞ்சலியாக இருக்கும். இந்த பெயர் மாற்றம் ஓடிஸா மாநில மக்கள் மற்றும் அரசின் நீண்ட நாள் கோரிக்கையாகும்.
பிரதமர் தலைமையில் 39 ஆவது பிரகதி கலந்துரையாடல்

மத்திய – மாநில அரசுகளை உள்ளடக்கிய, தகவல் தொழில்நுட்பம் மற்றும் தொலைத் தொடர்பு அடிப்படையிலான பல்வகை அமைப்பான, ஆக்கப்பூர்வ ஆளுகை மற்றும் குறித்த நேரத்தில் செயலாக்கத்திற்கான பிரகதியின் 39-ஆவது கலந்துரையாடல் கூட்டம், பிரதமர் திரு நரேந்திர மோதி தலைமையில் இன்று நடைபெற்றது. இந்தக்கூட்டத்தில் 9 திட்டங்கள் ஆய்வுக்கு எடுத்துக் கொள்ளப்பட்டது. இவற்றில் 8 திட்டங்களில் 3 ரயில்வே அமைச்சகம் சார்ந்தவை. தலா 2 சாலை போக்குவரத்து மற்றும் நெடுஞ்சாலை அமைச்சகம் மற்றும் மின்துறை அமைச்சகம் சார்ந்தவை என்பதோடு, எஞ்சிய ஒரு திட்டம் பெட்ரோலியம் & இயற்கை எரிவாயுத் துறை சார்ந்ததாகும். இந்த 8 திட்டங்களும் முறையே, பீகார், மத்தியப் பிரதேசம், ராஜஸ்தான், ஆந்திரப்பிரதேசம், குஜராத், மகாராஷ்டிரா மற்றும் மேற்கு வங்கம் ஆகிய 7 மாநிலங்களில் சுமார் 20,000 கோடி ரூபாய் மதிப்பீட்டில் செயல்படுத்தப்பட்டு வருகிறது. திட்ட செலவு அதிகரிப்பதை தவிர்க்க, இந்தப் பணிகளை நிர்ணயிக்கப்பட்ட காலத்திற்குள் நிறைவேற்றி முடிக்குமாறு பிரதமர் வலியுறுத்தினார். இந்த கலந்துரையாடலின் போது, ஊட்டச்சத்து இயக்கம் குறித்தும் பிரதமர் ஆய்வு செய்தார். ஊட்டச்சத்து இயக்கத்தை ஒவ்வொரு மாநிலமும் முழுமையான அரசு அணுகுமுறையுடன் ஒரு இயக்கமாக நடைமுறைப்படுத்த வேண்டும் என்று அவர் கேட்டுக் கொண்டார். குழந்தைகளின் ஆரோக்கியம் மற்றும் ஊட்டச்சத்து குறித்து அடிமட்ட அளவில் விழிப்புணர்வை ஏற்படுத்துவதில், சுயஉதவிக் குழுக்கள் மற்றும் பிற உள்ளூர் அமைப்புகளையும் ஈடுபடுத்துவது குறித்தும் அவர் விவாதித்தார். இத்தகைய நடவடிக்கை இந்த திட்டம் அனைவரிடமும் சென்றடைவதையும் அதனை முன்னெடுத்து செல்வதையும் மேம்படுத்த உதவும் என்றும் அவர் குறிப்பிட்டார். இதற்கு முந்தைய 38 பிரகதி கூட்டங்களில், ரூ.14.64 லட்சம் கோடி மதிப்பிலான 303 திட்டங்கள் குறித்து ஆய்வு செய்யப்பட்டுள்ளது.
70வது சுதந்திர ஆண்டு கொண்டாட்டங்களை துவக்கி வைக்கும் வகையில் பிரதமர் மூவர்ணக் கொடி யாத்திரையைத் தொடங்கி வைத்தார்

பிரதமர் திரு. நரேந்திரமோடி இன்று சுதந்திரப் போராட்ட வீர்ர் சந்திரசேகர் ஆசாத்துக்கு அவரது பிறந்த இடமான மத்தியப்பிரதேசம் அலிராஜ்பூர் மாவட்டம் பாப்ரா என்ற இடத்தில் அஞ்சலி செலுத்தினார். ஷாகித் சந்திரசேகர் ஆசாத் திருவுருவச்சிலைக்கு பிரதமர் மாலை அணிவித்தார். அவரது பிறந்த இடத்தில் அமைந்துள்ள நினைவிடத்தையும் பிரதமர் சென்று பார்த்தார். பொதுக்கூட்டம் ஒன்றில் உரையாற்றிய பிரதமர் இதே நாளில் தான் மகாத்மா காந்தி பிரிட்டிஷாருக்கு வெள்ளையனே வெளியேறு அறைகூவலை விடுத்தார் என்பதை நினைவு கூர்ந்தார். நாமனைவரும் சுதந்திரக்காற்றை சுவாசிக்கும் வகையில் நாட்டின் சுதந்திரத்திற்கு தமது இன்னுயிரையும் ஈந்த தியாகிகளை நினைவு கூற வேண்டும் என்று மக்களை பிரதமர் கேட்டுக்கொண்டார். சந்திரசேகர் ஆசாத் பிறந்த இடத்திற்கு வந்திருப்பது தமக்குப் பெருமை அளிப்பதாக பிரதமர் கூறினார். அவரைப் போன்றவர்கள் நாட்டிற்காக உழைக்க வேண்டுமென நமக்கு உத்வேகம் அளிப்பதாக பிரதமர் குறிப்பிட்டார். நாட்டிற்காக உயிரைக் கொடுக்க வாய்ப்புக் கிடைக்காத நாமெல்லாம் இந்த சந்தர்ப்பத்தை நாட்டிற்காக வாழப் பயன்படுத்திக் கொள்ள வேண்டும் என்று பிரதமர் கூறினார். நாடு அதன் மக்களது பலம், உள்ளக்கிடக்கைகள், கடுமையான உழைப்பு ஆகியவற்றினால் தான் முன்னேறுகிறது என்று பிரதமர் வலியுறுத்தினார். ஒவ்வொரு இந்தியனும் காஷ்மீரை நேசிக்கிறான், காஷ்மீருக்கு செல்ல வேண்டுமென விரும்புகிறான். சில நெறிக்கெட்டுப் போன சக்திகள் காஷ்மீரின் மாபெரும் பாரம்பரியத்தைக் கெடுப்பதற்கு முயற்சி மேற்க் கொண்டுள்ளன என பிரதமர் கூறினார். காஷ்மீர் இளைஞர்களுக்கு வேலைவாய்ப்பை ஏற்படுத்திக் கொடுக்க மத்திய அரசு விரும்புகிறது என்று பிரதமர் கூறினார். காஷ்மீரை “பூமியின் சொர்க்கம்” ஆக மாற்றும் நெடு நோக்குடன் முன்னோக்கி செல்ல வேண்டுமென காஷ்மீர் இளைஞர்களை பிரதமர் கேட்டுக் கொண்டார். காஷ்மீர் அமைதியை விரும்புகிறது என்றும் காஷ்மீர் மக்கள் சுற்றுலா மூலம் கூடுதலாக சம்பாதிக்க விரும்புகிறார்கள் என்றும் அவர் கூறினார். அனைத்துப் பிரச்சினைகளுக்கும் மேம்பாட்டு மூலமாகத் தீர்வுகளைக் காண மத்திய அரசும் ஜம்மு காஷ்மீர் மாநில அரசும் முயற்சி எடுத்துக் கொண்டுள்ளன என்று அவர் கூறினார். முன்னாள் பிரதமர் திரு. அடல் பிகாரி வாஜ்பாயியின் மனிதநேயம், மக்கள்நேயம் மற்றும் காஷ்மீர் நேயம் என்ற நெடுநோக்கு முன்னெடுத்துச் செல்லப்படும் என்று அவர் கூறினார். தேசத்தை புதிய உயர்வினை நோக்கிக் கொண்டு செல்லும் பொது மன உறுதியுடன் சேர்ந்து உழைப்பது நமது அனைவரின் இப்போதைய முக்கியமான தேவை என்று பிரதமர் கூறினார். இந்தியாவின் மூவர்ணக்கொடி நம்மை இணைக்கிறது நமக்கு உத்வேகம் அளிக்கிறது இந்தியாவின் எதிர்காலத்தை மாற்றி எழுதத் தூண்டுகிறது. பின்னர் பிரதமர் 70வது சுதந்திர ஆண்டு கொண்டாட்டங்களை துவக்கி வைக்கும் வகையில் மூவர்ண கொடி யாத்திரையைத் தொடங்கி வைத்தார்.
‘சுதந்திரத்தின் 75-வது ஆண்டு பெருவிழாவிலிருந்து தங்க இந்தியாவை நோக்கி’ எனும் தேசிய விழாவை ஜனவரி 20 அன்று தொடங்கி வைத்து பிரதமர் முக்கிய உரை நிகழ்த்த உள்ளார்

சுதந்திரத்தின் 75-வது ஆண்டு பெருவிழாவிலிருந்து தங்க இந்தியாவை நோக்கி எனும் தேசிய விழாவை 2022, ஜனவரி 20 அன்று காலை 10.30 மணிக்கு காணொலி காட்சி மூலம் பிரதமர் திரு.நரேந்திர மோடி தொடங்கி வைத்து முக்கிய உரை நிகழ்த்த உள்ளார். 30-க்கும் அதிகமான இயக்கங்கள், 15,000-க்கும் அதிகமான நிகழ்ச்சிகள் உட்பட சுதந்திரத்தின் 75-வது ஆண்டு பெருவிழாவுக்கு பிரம்ம குமாரிகளால் அர்ப்பணிக்கப்பட்ட ஓராண்டு கால முன்முயற்சிகள் இந்த நிகழ்வில் தொடங்கப்படும். இந்த நிகழ்வின் போது பிரம்ம குமாரிகளின் 7 திட்டங்களை பிரதமர் தொடங்கி வைத்தார். எனது இந்தியா ஆரோக்கிய இந்தியா, தற்சார்பு இந்தியா: தற்சார்பு விவசாயிகள், பெண்கள்: இந்தியாவின் கொடி ஏந்திச் செல்வோர், அமைதியின் சக்தி பேருந்து பிரச்சாரம், கண்டறியப்படாத இந்தியா சைக்கிள் பயணம், ஒன்றுபட்ட இந்தியா இரு சக்கர மோட்டார் வாகன பிரச்சாரம், தூய்மை இந்தியா திட்டத்தின் கீழ் பசுமை முன்முயற்சிகள் ஆகியவை இதில் அடங்கும். எனது இந்தியா ஆரோக்கிய இந்தியா முன்முயற்சியில், ஆன்மீகம், நல்வாழ்வு, ஊட்டச்சத்து மீதான கவனத்துடன் மருத்துவக் கல்லூரிகளிலும், மருத்துவமனைகளிலும் பல வகையான நிகழ்வுகள் நடைபெறும். மருத்துவ முகாம்கள், புற்றுநோய் கண்டறிதல், மருத்துவர்கள் மற்றும் இதர சுகாதார ஊழியர்களுக்கான கருத்தரங்குகள் உள்ளிட்டவை இதில் அடங்கும். தற்சார்பு இந்தியா: தற்சார்பு விவசாயிகள் திட்டத்தின் கீழ் 75 விவசாயிகளுக்கு அதிகாரமளித்தல் முகாம்கள், 75 விவசாயிகளுக்கான கருத்தரங்குகள், 75 நீடிக்கவல்ல யோகா பயிற்சி நிகழ்ச்சிகள் மற்றும் விவசாயிகள் நல்வாழ்வுக்கான இதர பல நிகழ்வுகளும் நடைபெறும். மகளிர்: இந்தியாவின் கொடி ஏந்திச் செல்வோர் என்ற முன்முயற்சி மகளிருக்கு அதிகாரமளித்தல் மற்றும் பெண் குழந்தைகளுக்கு அதிகாரமளித்தல் மூலம் சமூக மாற்றம் குறித்து கவனம் செலுத்துவதாக இருக்கும். அமைதியின் சக்தி பேருந்து இயக்கம் என்பது 75 நகரங்கள் மற்றும் வட்டங்களுக்கு இன்றைய இளைஞர்களின் ஆக்கப்பூர்வ மாற்றம் குறித்த கண்காட்சியைக் கொண்டு செல்வதாக இருக்கும். கண்டறியப்படாத இந்தியா சைக்கிள் பயணம் என்பது பாரம்பரியத்திற்கும், சுற்றுச்சூழலுக்கும் இடையேயான தொடர்பை கவனத்திற்குக் கொண்டு வரும் வகையில் பல்வேறு பாரம்பரிய இடங்களில் நடைபெறும். ஒன்றுபட்ட இந்தியா இரு சக்கர மோட்டார் வாகன பிரச்சாரம் என்பது பல்வேறு நகரங்களை உள்ளடக்கி மவுண்ட் அபுவிலிருந்து தில்லி வரை நடைபெறும். தூய்மை இந்தியா திட்டம் முன்முயற்சிகள், மாதாந்திர தூய்மை இயக்கங்கள், சமூக தூய்மை நிகழ்வுகள், விழிப்புணர்வு இயக்கங்களை உள்ளடக்கியதாக இருக்கும். கிராமி விருது பெற்ற திரு.ரிக்கி கேஜ், சுதந்திரத்தின் 75-வது ஆண்டுப் பெருவிழாவிற்கு அர்ப்பணித்த பாடல் ஒன்றும் இந்த நிகழ்வின் போது வெளியிடப்படும். தனிநபர் மாற்றத்திற்கும் உலக புதுப்பித்தலுக்கும் அர்ப்பணிக்கப்பட்ட உலகளாவிய ஆன்மீக இயக்கமாக பிரம்ம குமாரிகள் இருக்கிறது. 1937-ல் இந்தியாவில் உருவாக்கப்பட்ட பிரம்ம குமாரிகள் 130-க்கும் அதிகமான நாடுகளில் பரவியுள்ளன. பிரம்ம குமாரிகள் இயக்கத்தை நிறுவிய பீடஸ்ரீ பிரஜாபீட பிரம்மாவின் 53-வது பொறுப்பேற்பு தினத்தையொட்டி இந்த நிகழ்வு நடைபெற உள்ளது.